หุ้นพลังงาน ธนาคาร กดดันดัชนีปิดลบ หนุน Put DW ปรับตัวขึ้นแรงวานนี้
นักลงทุนเทรด DW กระจายในหลายหุ้นอ้างอิงวานนี้ หลังจากราคาหุ้นอ้างอิงเคลื่อนไหวผันผวนในช่วงเช้า ก่อนที่จะมีแรงขายกดดันในช่วงบ่าย ซึ่งแรงขายในหุ้นกลุ่มหลักๆ เช่นกลุ่มธนาคาร และพลังงาน เป็นหนึ่งในปัจจัยสำคัญที่กดดันดัชนีหุ้นไทยปิดลบ
23 เม.ย. 2558

บล.แมคควอรี เปิดเผยว่า นักลงทุนเทรด DW กระจายในหลายหุ้นอ้างอิงวานนี้ หลังจากราคาหุ้นอ้างอิงเคลื่อนไหวผันผวนในช่วงเช้า ก่อนที่จะมีแรงขายกดดันในช่วงบ่าย ซึ่งแรงขายในหุ้นกลุ่มหลักๆ เช่นกลุ่มธนาคาร และพลังงาน เป็นหนึ่งในปัจจัยสำคัญที่กดดันดัชนีหุ้นไทยปิดลบ
โดย SET50 Index ปรับตัวลง -1.5% ส่วนสัญญาซื้อขายล่วงหน้า S50M15 ปิดตลาด -1.5% เช่นกัน การปรับตัวลงดังกล่าวส่งผลให้ SET50 Put DW ปรับตัวขึ้นแข็งแกร่ง ตัวอย่าง DW28 ที่เกี่ยวข้องเช่น S5028P1506A +16.7% และ S5028P1506B +11.3% ขณะที่นักลงทุนบางส่วนเข้าซื้อ SET50 Call DW ในช่วงที่ดัชนีหลักทรัพย์อ้างอิงปรับตัวลง ตัวอย่าง DW28 ที่มีการซื้อขายหนาแน่น เช่น S5028C1506B เป็นต้น
สำหรับ DW หุ้นพลังงานและธนาคารนั้น Put DW ปรับตัวขึ้น ขณะที่ Call DW ปรับตัวลงตามทิศทางหุ้นอ้างอิง ตัวอย่าง DW28 ในกลุ่มดังกล่าว ได้แก่ KBAN28P1505A +27.8% เทียบกับหุ้นอ้างอิงที่ปรับตัวลง -2.6% PTTE28P1505A +21.4% เทียบกับหุ้นอ้างอิงที่ปรับตัวลง -2.9% เป็นต้น  อย่างไรก็ตามนักลงทุนบางส่วนยังให้ความสนใจเทรด DW บนหุ้นที่ได้รับความสนใจต่อเนื่องจากก่อนหน้า เช่น DW บนหุ้นเทคโนโลยี วัสดุก่อสร้าง และรับเหมาก่อสร้าง ตัวอย่างเช่น ITD28C1510A, TPIP28C1509A และ TRUE28C1512A เป็นต้น
ส่วนแรงซื้อขายสุทธิใน DW28 วานนี้ นักลงทุนซื้อสุทธิ QH28C1508A 11.8 ล้านหน่วย ขณะที่หุ้นอ้างอิงจะขึ้นเครื่องหมาย XD ในวันที่ 23 เม.ย. 58  ทั้งนี้ DW ที่เกี่ยวข้องจะมีการประกาศปรับสิทธิ โดยมีผลบังคับวันที่ 23 เม.ย. เช่นกัน นอกจากนี้ ยังมีแรงซื้อสุทธิใน BMCL28C1506A 10.0 ล้านหน่วย และ KBAN28C1505A 7.4 ล้านหน่วย  ส่วนแรงขายสุทธิ ส่วนใหญ่เป็น DW บนหุ้นเทคโนโลยีที่ปรับตัวขึ้นมาก่อนหน้านี้ เช่น TRUE28C1508A และ JAS28C1508A รวมทั้งนักลงทุนบางส่วนขายสุทธิ SET50 Put DW เช่น S5028P1506A จากการที่ดัชนีหลักทรัพย์อ้างอิงปิดลบในวานนี้ด้วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 42,893.94 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  912.68 ล้านบาท
คิดเป็น 2.1%